
OLA4002 – Ledelse
Kort om emnet
I dette emnet får du innsikt i hvordan ledelse relateres til sentrale temaer i organisasjonsstudier. Herunder hvordan ledelse, makt, tillit, omdømme, beredskap, mangfold og teknologisk omstilling kan forstås og håndteres i praksis. Emnet gir deg innsikt i ulike definisjoner og framgangsmåter i studiet av ledelse og ledelseskonsepter. Du lærer hvordan teknologiske konsepter som digitale løsninger og systemer endrer arbeidsprosesser, beslutningstaking, kompetansebehov og organisasjonskultur. Kurset gir en teoretisk fordypning i hvordan organisasjoner responderer på kriser, teknologisk og konseptuell utvikling og omstilling. Emnet kombinerer klassisk og nyere organisasjonssosiologisk teori med empiriske studier av kunnskapsorganisasjoner, ledelse, omdømmehåndtering, translasjon av konsepter, mangfold, digitalisering, automatisering og teknologisk innovasjon.  Spesielt vektlegges spenningen mellom makt og tillit, struktur og aktør, profesjoner, institusjonelle rammer og organisasjonsidentitet i omstillingsprosesser.
Hva lærer du?
Kunnskap
Etter endt kurs skal du ha inngående kunnskap om:
· Forstå sentrale teorier og begreper om ledelse, ledelsestilblivelse, lederidentitet, makt, tillit, medbestemmelse, mangfoldsledelse, samhandlingsledelse, teknologi og omstilling
· Identifisere sammenhenger mellom ledelse, teknologiske og konseptuelle trender og behov for organisatorisk tilpasning
· Gjøre rede for sentrale organisasjonssosiologiske teorier om ledelse, endring, teknologi og institusjonell dynamikk
· Analysere og drøfte kritiske perspektiver på lederskapets og teknologiens rolle i maktforhold, kontroll og profesjonell autonomi.
 
Ferdigheter
Etter endt kurs skal du kunne:
· Vurdere konsekvenser av ulike ledelsesformer, konsepter, teknologier for ansatte, ledelse, identiteter og strukturer.
· Kritisk vurdere antakelser om teknologisk determinisme, innovasjons-narrativer og visjoner for framtiden i organisasjoners utvikling
· Bruke organisasjonsteoretiske begreper til å undersøke hvordan teknologi og ledelse skaper, endrer eller utfordrer organisatoriske felt
 
Generell kompetanse
Etter endt kurs skal du:
· Reflektere kritisk over etiske og samfunnsmessige sider ved ledelseskonsepter og teknologisk transformasjon i organisasjoner.
· Kommunisere innsikter og løsninger om ledelseskonsepter og teknologisk omstilling til både faglige og praktiske målgrupper.
· Bidra til akademisk og praksisorientert debatt om ledelse, organisering, teknologi og samfunnsendring.
Opptak til emnet
Studenter med studierett på program må hvert semester søke og få plass på undervisningen og melde seg til eksamen i Studentweb.
Studenter tatt opp til andre masterprogrammer, kan etter søknad få adgang til emnet hvis dette er klarert med eget program.
Dersom du ikke allerede har studieplass ved UiO, kan du søke om opptak til våre studieprogrammer.
Studenter med studierett på andre relevante masterprogrammer kan søke om hospitantstatus.
Anbefalte forkunnskaper
SOS2200 - Organisasjon, ledelse og arbeid
Det forventes at studenter som melder seg til emnet besitter grunnleggende kunnskap om organisasjon- og ledelsesteori. Dersom du ønsker å avlegge emnet anbefales at du leser en innføringsbok i organisasjonsteori i forkant av emnets oppstart. Forslag på slike innføringsbøker (i prioritert rekkefølge) er:
· Eriksson-Zetterquist, U. Kalling, T. Styhre, A. & Woll, K. (2014). Organisasjonsteori. Oslo: Cappelen Damm akademisk.
· Clegg S. og Skyttermoen (2025). Organisasjonsforståelse. Oslo: Universitetsforlaget.
· Scott R. (2017). Organizations and Organizing: Rational, Natural and Open Systems Perspectives. Taylor & Francis Ltd
· Lægreid P., Christensen, T, Røvik K.A., Egeberg M. & Roness P.G., (2015). Organisasjonsteori for offentlig sektor. Oslo: Universitetsforlaget
· Jacobsen D.I. & Thorsvik J. (2019). Hvordan organisasjoner fungerer. Bergen: Fagbokforlaget
· Busch T., Vanebo J.O. & Similä J.O.(2003). Organisasjon og ledelse. Et integrert perspektiv, Arbeidsbok og casesamling. 5. utgave
Undervisning
Forelesninger og seminarer.
Undervisningen foregår som tre timer kombinert forelesning og seminar. I hver forelesning vil det også være interaktiv seminarundervisning med summeoppgaver, gruppeoppgaver, og øvelser med å kommentere utvalgte refleksjonsnotater.

Obligatorisk aktivitet
Tre innleveringer av refleksjonsnotater i Canvas. Studentene kan levere inn refleksjonsnotater i forbindelse med alle forelesningene, men må levere inn minimum tre innen en gitt dato. Refleksjonsnotatene vurderes bestått/ikke bestått samt at de diskuteres på forelesningene. Innlevering av refleksjonsnotat er en forutsetning for å avlegge eksamen. 
 
Retningslinjer for bruk av generativ KI i dette emnet
Bruken av generative KI-verktøy i dette emnet er tillatt under de spesifikke betingelsene beskrevet nedenfor. KI-verktøy kan være nyttige for læring og utforskning, men det er viktig å møte dem med et kritisk blikk. Et av våre hovedmål i dette emnet er å hjelpe deg med å utvikle din egen analytiske og kreative stemme. Vi oppfordrer deg til å bruke disse verktøyene på en reflektert og etisk måte - slik at KI fungerer som et supplement, og ikke en erstatning, for ditt akademiske arbeid.
Tillatt bruk av KI-verktøy
· Studenter kan bruke KI-verktøy (som UiO GPT, Autotekst, NotebookLM eller Microsoft Copilot) kun til refleksjon, studier og idéutvikling. KI-verktøy må ikke brukes til å generere innhold til vurderte oppgaver.
· Studenter må ikke legge inn privat, sensitiv eller opphavsrettslig beskyttet informasjon fra kurset i KI-verktøy uten eksplisitt samtykke.
· Bruk av KI-verktøy er valgfritt og ikke et krav i emnet. Likeverdige alternativer er tilgjengelige for alle studenter som velger å ikke bruke KI.
· Studenter forventes å følge UiOs felles avtaler om ansvarlig bruk av KI.
Eksamen
Eksamen består av en 4-timers skoleeksamen på slutten av semesteret.
· Tidligere eksamensoppgaver OLA4001
· Tidligere eksamensoppgaver OLA4000
Hjelpemidler til eksamen
Ingen hjelpemidler er tillatt.
Eksamensspråk
Du kan besvare eksamen på norsk, svensk, dansk eller engelsk. Søknad om engelsk oppgavetekst sender du til kontaktpunktet for emnet.
Søknad om engelsk oppgavetekst rettes til instituttet ved eksamenskonsulent senest 14 dager før eksamensdato. 
Karakterskala
Emnet bruker karakterskala fra A til F, der A er beste karakter og F er stryk. Les mer om karakterskalaen.
Adgang til ny eller utsatt eksamen
Vi tilbyr utsatt eksamen samme semester hvis du blir syk eller har annet gyldig forfall på ordinær eksamen.
Se også informasjon om å ta eksamen på nytt.
Mer om eksamen ved UiO
· Kildebruk og referanser
· Hvordan bruke KI som student
· Tilrettelegging på eksamen
· Trekk fra eksamen
· Syk på eksamen / utsatt eksamen
· Begrunnelse og klage
· Ta eksamen på nytt
· Fusk/forsøk på fusk
Andre veiledninger og ressurser finner du på fellessiden om eksamen ved UiO.

